
Caiet de sarcini
pentru achizitia de servere şi licenţe aferente
1. Introducere
Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.
Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranță în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

2. Informații despre Beneficiar 
Fondul Naţional de Garantare a Creditelor pentru Întreprinderile Mici şi Mijlocii (FNGCIMM SA-IFN) este o instituţie financiară nebancară, cu capital de risc, înfiinţată în scopul facilitării accesului IMM-urilor la finanţări, prin acordarea de garanţii pentru instrumentele de finanţare contractate de la bănci comerciale sau din alte surse.
FNGCIMM S.A.-IFN instrumentează programe guvernamentale destinate relansării economice, dezvoltării mediului de afaceri, precum şi creării și susținerii de locuri de muncă, funcţionând ca o societate comercială pe acţiuni, cu acţionar unic statul român, sub supravegherea prudenţială a Băncii Naţionale a României.
Cadrul legislativ
HG nr. 1211/2001 privind înființarea Fondului Național de Garantare a Creditelor pentru Întreprinderi Mici și Mijlocii S.A.-IFN, republicată, cu modificările și completările ulterioare
Mai multe detalii privind Beneficiarul se regăsesc la următoarea adresă oficială -> www.fngcimm.ro  

3. Obiectul achiziției 
Obiectul prezentului caiet de sarcini constă în achiziția a  2 servere, împreună cu stocarea SSD și licențe de sistem de operare aferente, conform specificațiilor din prezentul caiet de sarcini.
Termenul de valabilitate al contractului este de maxim 2 luni, de la data semnării acestuia de către ambele părți.


4. Descrierea produselor solicitate
Producatorul echipamentelor ofertate trebuie sa fie unul dintre primii 3 producători consacraţi la nivel mondial, cu experienta mai mare de 10 ani în fabricarea de servere enterprise. Astfel, se asigura un nivel superior atat al calitatii dispozitivelor produse si livrate cat si al serviciilor de garantie si post garantie pe care acesta le ofera. De asemenea, echipamentele ofertate trebuie să fie de ultimă generaţie.

5. Produsele solicitate și operațiunile cu titlu accesoriu necesar a fi realizate 
Servere cu urmatoarea configuratie minima.
	
	Cerinţe

	Tip echipament
	Server rack 1U/2U

	Procesor
	Minim 16 core / 32 threads, frecventa minim 3.0 GHz

	Configuratie procesor
	1 procesor (1P) instalat

	Memorie RAM
	Minim 64 GB, tip DDR5-SDRAM, ECC

	Stocare
	Minim 2 x SSD SATA 960GB, Read Intensive, hot-plug

	Controller stocare
	Controller RAID hardware, cu suport RAID 1/10

	Interfete retea
	Minim 2 porturi Ethernet

	Licenta
	Windows Server 2025, Standard, ROK, 16 CORE cate 1 bucata per server

	CAL acces
	Licenta CAL acces utilizatori, pachet minim 5 useri

	Licenţă Sql Server
	1 bucată -  Licenta Server SQL 2025 Standard 16 Core



Se solicită ca oferta tehnică să conțină fișe de prezentare a produsului ofertat care trebuie să confirme specificațiile cerute și care trebuie să fie conforme cu cele ale producătorului.
Pentru evitarea oricăror falsuri se solicită ca echipamentele să fie inscripționate industrial cu sigla producătorului.
6. Garanție 
Furnizorul va acorda o perioadă de garanție de minimum 24 luni pentru servere, on-site, cu intervenție în următoarea zi lucrătoare. Furnizorul va prezenta termenii și condițiile garanției pentru fiecare gamă de echipamente în parte. Pentru fiecare categorie de echipament/software livrat se va specifica la rubrica garanție și termenul maxim de remediere.
Perioada de garanție începe de la data acceptării produselor sau în cazul amânării din cauze care nu țin de Contractant, la un interval de 30 zile de la acceptarea produselor.



7. Operațiuni cu titlu accesoriu
Serverele se vor livra însoțite de toate accesoriile standard (cabluri de alimentare, șine de montare rack, accesorii de conectare rețea) necesare punerii în funcțiune. Instalarea sistemului de operare și configurarea inițială a RAID-ului se realizează de către furnizor, la sediul Beneficiarului.

8. Mentenanța preventiva in perioada de garanție 
1. Caracteristicile tehnico-funcționale minime ale produselor solicitate sunt prezentate la capitolul specificații tehnice din cadrul prezentului caiet de sarcini.
2. Pentru produsele care sunt necorespunzătoare, nu funcționează corespunzător sau se defectează în perioada de garanție a contractului, Furnizorul va asigura înlocuirea acestora pe cheltuiala sa, în termen de maxim 5 zile de la primirea unei solicitări în acest sens din partea Beneficiarului. Această prevedere nu include produsele care se defectează din cauza utilizării necorespunzătoare, în măsura în care ofertantul a prezentat în cadrul ofertei instrucțiuni speciale de utilizare și acestea au fost acceptate de către Beneficiar.
3. Pentru fiecare produs ofertat se vor prezenta în cadrul ofertei tehnice, specificațiile tehnice care să arate îndeplinirea cerințelor tehnico-funcționale prevăzute în caietul de sarcini.

9. Constrângeri privind locația unde se va efectua livrarea
Locul de livrare: livrarea tuturor produselor achiziţionate se va face la sediul Fondului Național de Garantare a Creditelor pentru Intreprinderile Mici si Mijlocii SA-IFN, Bucureşti. 
Termen de livrare: maxim 30 zile de la data semnării contractului.

10. Recepția produselor 
Recepția produselor (cantitativă şi calitativă) se va face la sediul FNGCIMM SA-IFN din                    Str. Stefan Iulian nr. 38, sector 1, București, în prezența reprezentantului furnizorului şi constă în confirmarea cantităţilor primite de către FNGCIMM SA-IFN și conformitatea produselor cu specificațiile tehnice din Caietul de sarcini și din ofertă. Se va întocmi proces verbal de recepție, pe baza căruia furnizorul va elibera și transmite factura.
Documentele care însoțesc livrarea: Certificate de conformitate și de calitate pentru produsul ofertat sau cel puțin o declarație pe proprie răspundere privind respectarea cerințelor de conformitate și de calitate.
Transportul va fi asigurat de către furnizor, iar contravaloarea lui va fi inclusă în preţ. Preţul unitar de achiziţie a produselor prevăzut în ofertă, are caracter ferm şi nu se modifică pe durata valabilităţii contractului.


11. Modalități si condiții de plata 
Plata va fi efectuată prin OP, în baza facturii fiscale emise de către furnizor, în termen de maxim 30 de zile de la data primirii/inregistrarii acesteia la sediul FNGCIMM SA – IFN și a procesului verbal de recepție calitativă și cantitativă semnat fără obiecțiuni.

12. Managementul/Gestionarea Contractului 
Termenul de răspuns al unei solicitări legate de o defecțiune nu va depăși 24 h, cu acces telefonic 8 h/zi, 5 zile/saptamana (luni – vineri) pentru semnalarea și investigarea problemelor hardware și software ale sistemelor livrate direct la Beneficiarul echipamentelor.
Asumarea garanției se va face în scris, de către producător sau de către Reprezentanța din România a acestuia printr-o declarație pe propria răspundere către Beneficiar.


  Intocmit,	
Bogdan Mircea 						 		Aprobat
						                                      Sef Departament
                                                                                                 Maria Jacota

